Document ID: /roh_data/filtered/fineweb-2-filterrobots_roh.jsonl.gz/33259

Quai malgrad che la cumissiun per ambient, planisaziun dal territori ed energia aveva approvà la moziun. Il Cussegl dals chantus ha refuà la moziun cun 26 cunter 17 vuschs.
Ils adversaris da la moziun han argumentà che la protecziun dals lufs saja gia vegnida schluccada. Las mesiras sajan sin buna via.
Dapi la stad passada dastgan p. ex. lufs giuvens d'in triep vegnir sajettads, sch'els sa chattan regularmain en la vischinanza da lieus.
Sustegn dentant er critica per la moziun ordavant
Plirs cussegliers dals chantuns avevan signalisà da sustegnair la moziun ordavant. Tranter auter er il cusseglier dals chantus Martin Schmid. I saja uras da far squitsch sin il Cussegl federal per che lez presenti finalmain ina proposta per ina lescha suenter che gia pliras moziuns sajan vegnidas acceptadas.
Per cusseglier dals chantuns Stefan Engler era la moziun dentant memia radicala. Tenor el saja da dar temp uss al Cussegl federal per realisar las moziuns gia acceptads. Tranter quellas è er ina moziun dad Engler sez ch pretenda da midar la lescha da chatscha uschia ch'i è pussaivel da reglar il dumber da lufs che vivan en trieps.